Bókauppboð er hafið á vefnum uppbod.is og stendur það til 15. desember . Að þessu sinni verða boðin upp 65 númer en óvenjulegt er að boðin verða upp á einu númeri nokkur fjöldi fágætra rita saman . Þar er meðal annars að finna bækur prentaðar á Beitistöðum , en prentgripir þaðan eru mjög fágætir . Einnig eru þar verk frá Hólum í Hjaltadal , Viðey , Akureyri og Eyrarbakka . Meðal fágætra rita á uppboðinu má nefna tímarit Einars Braga , Birtingur , sem boðið er til sölu en öll heftin hafa verið bundin inn í fallegt skinnband og auðvitað kápurnar með , gerðar af Dieter Roth , Herði Ágústssyni , Kristjáni Davíðssyni og fleirum . Einnig má nefna gott úrval ljóðabóka , meðal annars Nei eftir Ara Jósepsson , frumútgáfu , ljóð Snorra Hjartarsonar , Vestmannaeyjaljóð Unu , Ljóðbók Jóns Þorlákssonar frá Bægisá ( tvö bindi ) og ljóðabók eftir Jónas Svafár og mörg fleiri eftirsótt verk . Leikrit Odds Björnssonar , 4 leikþættir með myndverkum Dieters Roth er á uppboðinu . Einnig bókverk eftir Jóhannes Kjarval og samvinnuverkefni þeirra Nínu Tryggvadóttur og Steins Steinarrs Tindátar en eintakið er í mjög góðu ástandi . Af heilstæðum verkum má nefna Íslendingasagnaútgáfu í mjög fallegu samtíma bandi , alls 38 bækur , Náttúrufræðinginn –Alþýðlegt fræðslurit um náttúrufræði , fyrstu 54 árgangana í fallegu bandi , tímarit Jónasar frá Hriflu , Ófeigur , allt verkið og Almanak hins Íslenzka þjóðvinafélags . Þá verður boðið upp tímarit Steinars Sigurjónsson Óregla sem höfundur gaf út . Nokkuð er af fágætri lögfræði á bókauppboðinu , meðal annars Búalög og Skýringar við fornyrði lögbókar , frumútgáfu en verkið er með upprunalegum kápum í fallegu bandi . Af öðrum ritum má nefna Clavis Poetica sem Gröndal og Sveinbjörn Egilsson stóðu að . Auk þess verða boðnar upp gamlar ferðalýsingar um Ísland . Verkin eru til sýnis í Fold uppboðshúsi á opnunartíma .